b'\n_START_ARTICLE_\nQuis custodiet ipsos custodes?\n_START_PARAGRAPH_\nQuis custodiet ipsos custodes? on vanha latinankielinen lent\xc3\xa4v\xc3\xa4 lause, joka tarkoittaa kuka tarkkailee tarkkailijoita? tai kuka vartioi vartijoitamme? tai yleisimmin "kuka valvoo valvojia?"_NEWLINE_Lauseen luojana on perinteisesti pidetty ensimm\xc3\xa4isell\xc3\xa4 ja toisella vuosisadalla el\xc3\xa4nytt\xc3\xa4 roomalaista satiirikkoa Juvenalista._NEWLINE_Lause esiintyy Satirae-teoksen kuudennessa luvussa, joka k\xc3\xa4sittelee naisten paheita._NEWLINE_Vuonna 1899 E. O. Winstedt l\xc3\xb6ysi tekstin, jossa oli Juvenaliksen runoista puuttuvia osia, ja n\xc3\xa4in her\xc3\xa4tti ep\xc3\xa4ilyksen, oliko Juvenalis lauseen alkuper\xc3\xa4inen luoja._NEWLINE_Platonin Valtio-teos esittelee samankaltaisen ongelman. Voidaan katsoa ett\xc3\xa4 Juvenalis pyrkii osoittamaan, ett\xc3\xa4 oligarkkinen hallintomuoto on \xc3\xa4\xc3\xa4rimm\xc3\xa4isen altis korruptoitumiselle, ja ett\xc3\xa4 Thukydideen kuvaama Sparta l\xc3\xa4peens\xc3\xa4 korruptoituneena sotilasdiktatuurina on paljon l\xc3\xa4hemp\xc3\xa4n\xc3\xa4 Platonin valtioideaalia kuin t\xc3\xa4m\xc3\xa4n oma idealisoitu Sparta.'